Vissza a főoldalra	

Kedves Osztálytárs !

Nos, eltelt újabb 5 év a legutóbbi osztálytalálkozónk óta. Ha mégsem találkoztunk volna akkor sebaj, mert most itt van a 25 éves találkozónk. Egy negyed évszázad. Még kimondani is megdöbbentő, különös tekintettel arra, hogy a múlt évszázadban érettségiztünk.
Számos érdekes dolog történt a legutóbbi néhány évben, de a számunkra egyik „legszörnyűbb” hogy a gimnáziumunk elköltözött a hajdani 5. számú általános iskolába, az Epreskert u. 64-be. 

Egyszóval ezen szomorúságokon felbuzdulva Jocó és én néhány perc gondolkodás után úgy döntöttünk, hogy ezt meg kell ünnepelni.

Megkérdeztük az egyik leg illetékesebbet – MZ-t, vagyis Molnár Zoltán osztályfőnökünket, mit gondolna a 25 éves találkozó programjáról. 
Mivel a legutóbbi iskolabejárás is bebizonyította, hogy a tablón kívül minden idegen számunkra az új iskolában, így egyelőre a következő programot gondoltuk ki:

-Az osztálytalálkozó időpontja 2003 április 26.(szombat)
-Találkozó du. 17.00-kor az Északi Temető főbejáratánál, ahol megemlékezünk elhunyt
osztálytársainkról.
-18.00-kor a Rolling Rock Café különhelységében vacsorával egybekötött beszélgetés, ahol   mindenki elmondhatja mi történt vele az elmúlt 25 évben.

A helység elég nagy, így mindenki hozhat magával valakit. Részvételi szándékodat március 25-ig jelezd. Ugyancsak erre az időpontra kell a részvételi költséget is eljuttatni hozzánk, mivel előleget kell fizetnünk. 

A részvétel költsége 3500 Ft/fő, amiből 3000 Ft a vacsora költsége és 500 Ft egyéb kiadásokra szükséges. (pl. valamennyi innivaló hogy ne kelljen az étteremben viszonylag drágán megvenni, illetve a meghívott tanáraink vacsoraköltsége, amit mi finanszírozunk).
A vacsorára igyekszünk volt tanáraink közül, mindenkit meghívni, bár ahogy a végzős tablót elnézem majdnem annyian voltak, mint mi végzősök..
Az osztálytalálkozóról egy internetes oldalt is nyitunk, ahol további információkat is találhatsz.

Mindannyian számítunk rád.

Szervezők:  Erdős Judit, Nyíregyháza Újszőlő u. 112. Tel.: 06 20 9282-367
                    Dávida Gábor, Nyíregyháza Tükör u. 5. Tel.: 06 42 460-163 és 06 30 349-6182

A jelentkezést és a fizetést személyesen és Bankszámlán keresztül átutalással is lehet teljesíteni
Számlaszám: OTP Bank: 11773449-00815866  .
A bankszámlára történt átutaláskor a neveteket legyetek szívesek a közlemény mezőbe feltüntetni. Az összegből kiderül, hogy hány fő jelentkezik.
Internet cím: http://www.geocities.com/dg_jc/  az oldalon figyelemmel lehet kísérni, hogy kiről van-vagy nincs információnk. Amennyiben van e-mail címetek kérlek adjátok, meg és elküldöm ezt az invitáló levelet, amit ti is továbbküldhettek.
E-mail: Davida.Gabor@mailbox.hu	

Vissza a főoldalra